त्यागी जी हुंदियां मुश्कलां बधन लगियां। इक दे मगरा दूई तबदीली लगी होन। तां डिप्टी कमीश्नर बुद्ध सिंह होरें 1925 च अपने औह्दे परा अस्तीफा देई ओड़ेआ ते फकीरें आला जीवन बतीत करन लगी पे। इस घटना मगरा श्री म्हाराजा प्रताप सिंह हुंदे दिलै च त्यागी जी हुंदे लेई मता सारा सत्कार कैम रेआ। म्हाराजा साह्ब त्यागी जी होरें गी अपना अस्तीफा बापस लैने लेई बड़ा समझाया, पर ए नेईं मन्ने । इक दिन म्हाराजा साह्ब बटोत ठैह्रे दे हे। अदूं त्यागी जी होर सन्नासर च बमार पेदे हे। म्हाराजा साह्ब नै लाके दे तसीलदार ते अपने सैक्टरी गी सरदार जी हुंदा सुख-सांद पुच्छने लेई सन्नासर भेजेआ ते अपनी तरफा कुसै बी किस्मै दी सेवा, मदद-मदादै दी पेशकश कीती।